CELEX: 31978R1802
Language: el
Date: 1978-07-28 00:00:00
Title: Κανονισμός (ΕΟΚ) αριθ. 1802/78 της Επιτροπής της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1570/78 «περί του καθορισμού του quellmehl»

Avis juridique important

|

31978R1802

Κανονισμός (ΕΟΚ) αριθ. 1802/78 της Επιτροπής της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1570/78 «περί του καθορισμού του quellmehl»  

Επίσημη Εφημερίδα αριθ. L 205 της 29/07/1978 σ. 0061 - 0061 Ελληνική ειδική έκδοση: Κεφάλαιο 03 τόμος 22 σ. 0061  Ισπανική ειδική έκδοση: Κεφάλαιο 03 τόμος 14 σ. 0225  Πορτογαλική ειδική έκδοση : Κεφάλαιο 03 τόμος 14 σ. 0225 

ΚΑΝΟΝΙΣΜΟΣ (ΕΟΚ) αριθ. 1802/78 ΤΗΣ ΕΠΙΤΡΟΠΗΣ της 28ης Ιουλίου 1978 περί τροποποιήσεως του κανονισμού (ΕΟΚ) αριθ. 1570/78 "περί του καθορισμού του quellmehl"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία με τον κανονισμό (ΕΟΚ) αριθ. 1254/78(2),  τον κανονισμό (ΕΟΚ) αριθ. 1418/76 του Συμβουλίου, της 21ης Ιουνίου 1976 περί κοινής οργανώσεως αγοράς στον τομέα της όρυζας(3), όπως τροποποιήθηκε τελευταία με τον κανονισμό (ΕΟΚ) αριθ. 1260/78(4),  τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί των επιστροφών κατά την παραγωγή στον τομέα των σιτηρών και της όρυζας(5), όπως τροποποιήθηκε τελευταία με τον κανονισμό (ΕΟΚ) αριθ. 1127/78(6), και ιδίως το άρθρο 8,  Εκτιμώντας:  ότι το άρθρο 1 του κανονισμού (ΕΟΚ) αριθ. 1570/78 της Επιτροπής της 4ης Ιουλίου 1978 περί των λεπτομερειών εφαρμογής του κανονισμού (ΕΟΚ) αριθ. 2742/75 σχετικά με τις επιστροφές κατά την παραγωγή για τα αμυλώδη προϊόντα και περί καταργήσεως του  κανονισμού (ΕΟΚ) αριθ. 2026/75(7) καθορίζει το προϊόν "quellmehl" για τους σκοπούς του εν λόγω κανονισμού- ότι είναι σκόπιμος ο ακριβέστερος καθορισμός του quellmehl- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 παράγραφος 4 του κανονισμού (ΕΟΚ) αριθ. 1570/78, τροποποιείται ως εξής:  "4. Κατά τον παρόντα κανονισμό, νοείται ως quellmehl το άλευρο σίτου ή αραβοσίτου του οποίου το άμυλο έχει υποβληθεί σε υδροθερμική κατεργασία, η οποία επιφέρει προζελατινοποίηση του αμύλου, αυξάνοντας τοιουτοτρόπως την ικανότητα διογκώσεως τουλάχιστον  κατά 50%".   Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1978.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 281 της 1.11.1975, σ. 1.  (2) ΕΕ αριθ. Ν 156 της 14.6.1978, σ. 1.  (3) ΕΕ αριθ. Ν 166 της 25.6.1976, σ. 1.  (4) ΕΕ αριθ. Ν 156 της 14.6.1978, σ. 11.  (5) ΕΕ αριθ. Ν 281 της 1.11.1975, σ. 57.  (6) ΕΕ αριθ. Ν 142 της 30.5.1978, σ. 24.  (7) ΕΕ αριθ. Ν 185 της 7.7.1978, σ. 22.